
56 DR.30.11.2021 

 
 Adakah kementerian bercadang untuk mempromosi inisiatif ini kepada usahawan 
luar bandar supaya mereka juga dapat turut serta mendapatkan konsultasi perniagaan 
tersebut. Saya juga ingin bertanya apakah inisiatif kementerian bagi menyokong 
usahawan khususnya di bawah INSKEN ini, akan turut mengambil kira konsultasi 
pengurusan kewangan atau cashflow perniagaan kepada golongan usahawan ini selain 
aspek pembangunan perniagaan dan sebagainya. 

 Butiran 020300 – Pembangunan Francais dan Vendor. Saya difahamkan 
kementerian telah melancarkan program pembiayaan keusahawanan francais belia di 
bawah Perbadanan Nasional Berhad (PERNAS). Saya ingin penjelasan kementerian 
mengenai penyertaan terkini golongan belia dalam program ini.  

Adakah kerjasama dilaksanakan di peringkat institusi pendidikan bagi 
meningkatkan penglibatan belia dan mahasiswa dalam sektor keusahawanan francais? 
Saya juga ingin mengetahui apakah tumpuan utama yang diterapkan dalam pembiayaan 
program ini serta nilai pembiayaan yang disediakan oleh pihak kementerian. 

Butiran 040400 – Tabung Ekonomi Kumpulan Usaha Niaga (TEKUN Nasional). 
Saya ingin bertanya apakah peruntukan di bawah TEKUN ini diletakkan di bawah Butiran 
yang lain kerana di sini diletakkan tiada peruntukan disediakan bagi TEKUN pada tahun 
2022 berbanding RM1 juta pada tahun ini. Saya juga ingin bertanya mengenai Skim 
Pembiayaan Pemulihan Perniagaan Mikro 2.0 (CBRM 2.0). Berapa jumlah pembiayaan 
telah diluluskan di bawah CBRM 2.0 ini dan berapa ramai dalam kalangan PMKS yang 
telah menerima manfaat daripada skim pembiayaan ini? 

Butiran 030200 – Suruhanjaya Koperasi Malaysia (SKM). Tahun lalu, Parlimen 
telah meminda Akta Koperasi bagi menambah baik pengurusan koperasi dalam negara 
dengan sasaran sumbangan perolehan sektor Koperasi sehingga RM100 bilion kepada 
ekonomi negara menjelang tahun 2030.  

Saya ingin bertanya sejauh mana penambahan koperasi diwujudkan susulan 
pindaan yang dibuat terhadap syarat-syarat minimum bilangan individu bagi penubuhan 
koperasi selaras dengan pindaan yang dilakukan kementerian serta adakah kerajaan 
menyediakan platform bagi mempromosi serta menggalakkan lebih banyak penubuhan 
koperasi bagi memperkukuhkan lagi sosioekonomi masyarakat dalam negara. Terima 
kasih. 

Tuan Pengerusi: Terima kasih Yang Berhormat Bachok. Seterusnya Yang 
Berhormat Papar. 

Tuan Haji Ahmad bin Hassan [Papar]: Terima kasih Tuan Pengerusi. 
Assalamualaikum warahmatullahi wabarakatuh. Saya teruskan B dan P.26 Butiran 
040500 dan 96000 - Institut Keusahawanan Negara (INSKEN).  

Diperuntukkan sejumlah RM3.5 juta dan RM10 juta bagi kedua-dua butiran ini. 
INSKEN di dalam membangunkan kapasiti usahawan melalui program-program latihan 
dan bimbingan, sememangnya penting khususnya setelah rakyat mengharungi badai 
pandemik COVID-19 yang mana membatas pergerakan kita antara daerah dan negeri. 

INSKEN ini hanya terdapat di Semenanjung iaitu di Cyberjaya. Jadi kalau boleh 
saya ingin memohon kepada kerajaan dan juga penjelasan daripada kerajaan. 
Mengapakah ia tidak dapat diwujudkan di Sabah dan Sarawak? Apakah yang 
menyebabkan ia belum ada di Sabah dan Sarawak? 

Ramai graduan dan juga penganggur di Daerah Papar khususnya yang 
memerlukan latihan-latihan dan bimbingan usahawan. Memahami kekangan kewangan 
yang dihadapi oleh kerajaan, saya ingin mencadangkan agar kementerian wujudkan 
sebuah cawangan INSKEN di luar wilayah ini kerana kami amat memerlukan agensi 
seperti ini. Ramai usahawan kecil perlukan bimbingan, khususnya strategi pemasaran 
norma baharu dalam e-commerce. 

Terakhir mengenai INSKEN ini, saya ingin bertanya dengan terdapat ramai guru- 
marketing di luar sana, apakah peranan agensi di dalam mengguna pakai mereka ini bagi 
menarik lebih ramai lagi usahawan mendapat bimbingan dengan cara perniagaan yang 
betul? 



Adakah kementerian bercadang untuk mempromosi inisiatif ini kepada usahawan luar bandar supaya mereka juga dapat turut serta mendapatkan konsultasi perniagaan tersebut. Saya juga ingin bertanya apakah inisiatif kementerian bagi menyokong usahawan khususnya di bawah INSKEN ini, akan turut mengambil kira konsultasi pengurusan kewangan atau cashflow perniagaan kepada golongan usahawan ini selain aspek pembangunan perniagaan dan sebagainya. Butiran 020300- Pembangunan Francais dan Vendor. Saya difahamkan kementerian telah melancarkan program pembiayaan keusahawanan francais belia di bawah Perbadanan Nasional Berhad (PERNAS). Saya ingin penjelasan kementerian mengenai penyertaan terkini golongan belia dalam program ini. Adakah kerjasama dilaksanakan di peringkat institusi pendidikan bagi meningkatkan penglibatan belia dan mahasiswa dalam sektor keusahawanan francais? Saya juga ingin mengetahui apakah tumpuan utama yang diterapkan dalam pembiayaan program ini serta nilai pembiayaan yang disediakan oleh pihak kementerian. Butiran 040400- Tabung Ekonomi Kumpulan Usaha Niaga (TEKUN Nasional). Saya ingin bertanya apakah peruntukan di bawah TEKUN ini diletakkan di bawah Butiran yang lain kerana di sini diletakkan tiada peruntukan disediakan bagi TEKUN pada tahun 2022 berbanding RM1 juta pada tahun ini. Saya juga ingin bertanya mengenai Skim Pembiayaan Pemulihan Perniagaan Mikro 2.0 (CBRM 2.0). Berapa jumlah pembiayaan telah diluluskan di bawah CBRM 2.0 ini dan berapa ramai dalam kalangan PMKS yang telah menerima manfaat daripada skim pembiayaan ini?. Butiran 030200- Suruhanjaya Koperasi Malaysia (SKM). Tahun lalu, Parlimen telah meminda Akta Koperasi bagi menambah baik pengurusan koperasi dalam negara dengan sasaran sumbangan perolehan sektor Koperasi sehingga RM100 bilion kepada ekonomi negara menjelang tahun 2030. Saya ingin bertanya sejauh mana penambahan koperasi diwujudkan susulan pindaan yang dibuat terhadap syarat-syarat minimum bilangan individu bagi penubuhan koperasi selaras dengan pindaan yang dilakukan kementerian serta adakah kerajaan menyediakan platform bagi mempromosi serta menggalakkan lebih banyak penubuhan koperasi bagi memperkukuhkan lagi sosioekonomi masyarakat dalam negara. Terima kasih. Tuan Pengerusi: Terima kasih Yang Berhormat Bachok. Seterusnya Yang Berhormat Papar. Tuan Haji Ahmad bin Hassan [Papar]: Terima kasih Tuan Pengerusi. Assalamualaikum warahmatullahi wabarakatuh. Saya teruskan B dan P.26 Butiran 040500 dan 96000- Institut Keusahawanan Negara (INSKEN). Diperuntukkan sejumlah RM3.5 juta dan RM10 juta bagi kedua-dua butiran ini. INSKEN di dalam membangunkan kapasiti usahawan melalui program-program latihan dan bimbingan, sememangnya penting khususnya setelah rakyat mengharungi badai pandemik COVID-19 yang mana membatas pergerakan kita antara daerah dan negeri. INSKEN ini hanya terdapat di Semenanjung iaitu di Cyberjaya. Jadi kalau boleh saya ingin memohon kepada kerajaan dan juga penjelasan daripada kerajaan. Mengapakah ia tidak dapat diwujudkan di Sabah dan Sarawak? Apakah yang menyebabkan ia belum ada di Sabah dan Sarawak?. Ramai graduan dan juga penganggur di Daerah Papar khususnya yang memerlukan latihan-latihan dan bimbingan usahawan. Memahami kekangan kewangan yang dihadapi oleh kerajaan, saya ingin mencadangkan agar kementerian wujudkan sebuah cawangan INSKEN di luar wilayah ini kerana kami amat memerlukan agensi seperti ini. Ramai usahawan kecil perlukan bimbingan, khususnya strategi pemasaran norma baharu dalam e-commerce. Terakhir mengenai INSKEN ini, saya ingin bertanya dengan terdapat ramai guru- marketing di luar sana, apakah peranan agensi di dalam mengguna pakai mereka ini bagi menarik lebih ramai lagi usahawan mendapat bimbingan dengan cara perniagaan yang betul?.